ወዲ ትኹል፡ እቲ እዋን፡ ኣነ ኣብ ስሩዕ ሙዚቃ ኣትየ ዝሰርሓሉ ዝነበርኩ እዋን እዩ። ምስ ባህሊ ውድብ ብምዃን'ውን ናብ ኣውሮጳን ናብ ኣሜሪካን ዑደት ነካይድ ነይርና ኢና። ካብ ዑደት ናብ ሳሕል ምስ ተመለስና ኩነታት ናይ ዓዲ ሽሩም ተውዲኡ ጸኒሑና። ኣቑሕትና መሰቐመጥና ኣነ ናብ ኣፍዓበት ከይደ ንውጩ ረኺበዮ። "ወዲ ትኹል ኣእጋርካ ከይሰበርኩኻ እንከለኹ በዚኣ ገይርካ ትምለስ" ኢሉኒ፤ ነዚ መበሊኡ ካብ ሓልዮት እዩ። ቀሽን ፕሮፎሽናል ኣሰልጣኒ ኵዕሶ እግርን ካባላጋላ ማእከል ጽቡቕን ክፉእን ኤርትራውያን ትእምርቲ እምቢታ "ሽገይ-ሃቡኒ!" - ኣስመራ ኣብ 1965 በጃኻ እቲ ኩነታት ከመይ ነይሩ ንገረኒ'ሞ ደርፊ ክሰርሕ ምስበልኩዎ እቲ ዝነበረ እርይ ቁጽር ኣቢሉ ነጊሩኒ። እቲ፡ 'ይክኣሎ ከደ ብዘበዝበ ሓመድ ድበ ናደው ንኸርክብ' ዝብል ኣብታ ደርፊ ዘሎ ግጥሚ'ውን ካብቲ ቅድሚ ምጅማር መጥቃዕቲ ኣፍዓበት፡ ዓንደማርያም ገረዝግሁር (ውጩ - ወዲ ኢታይ)ንሰራዊት ኣኪቡ ካብ ዝበሎ ዝወሰድክዋ እያ። ነታ ደርፊ ድማ ናብ ዓራግ ተመሊሰ መሊአያ። ንተጋዳላይ፡ ይክኣሎ፡ ክብሎ እንከለኹ ድማ ነቲ ዘይክኣል ከምዝኽእል ንምግላጽ'የ ነታ ቃል ተጠቒመላ። ነቲ ዕርድታት ናይ ግንባር ናቐፋ፤ ሽሾ ሰራዊት ደርግን ኣጽዋራቱን ርኢኻ ምፍራስ እዚ ግንባር ኣዝዩ ከቢድ ከምዝኸውን ርዱእ እዩ ነይሩ። ተጋዳላይ ግን ነቲ ዘይክኣል ዝመስል ዝነበረ ክዉን ገይርዎ። "ይክኣሎ ኩሉ ዝክኣሎ ነብሪ ጫካ ዘይብልካ ጎዶሎ ኣንጸልካዮም ጸረግካዮም ድሮ ኩሉ ኣብ ኢድካ እንታይ ጸገም ኣሎ ሓመልካዮም ኣተዎም ሰለሎ ናደው ናቅፋ ሕጂ ኣበይ ኣሎ?" እትብል ግጥሚ ገይረ ነቲ ዝነበረ ቅያ ክገልጾ ፈቲነ። ንተጋደልቲ ከም መጸውዒ እተገልገል ይከኣሎ ትብል ስም ቅድሚኡ ነይራ ድያ?
